TWPC ขนทัพสินค้า ร่วมงาน Fi Asia
TWPC ยกขบวนสินค้า-ผลิตภัณฑ์ กลุ่มแป้งมันสำปะหลัง, วุ้นเส้น, พลาสติกชีวภาพ ร่วมออกบูธ ในงาน Fi Asia ที่จัดขึ้นระหว่าง 5-7 ต.ค.นี้ ณ ศูนย์การประชุมแห่งชาติ สิริกิตติ์
TWPC ยกขบวนสินค้า-ผลิตภัณฑ์ กลุ่มแป้งมันสำปะหลัง, วุ้นเส้น, พลาสติกชีวภาพ ร่วมออกบูธ ในงาน Fi Asia ที่จัดขึ้นระหว่าง 5-7 ต.ค.นี้ ณ ศูนย์การประชุมแห่งชาติ สิริกิตติ์
7 ต.ค. 2565

นายโฮ เรน ฮวา ประธานเจ้าหน้าที่บริหาร พร้อมด้วยคณะผู้บริหาร บริษัท ไทยวา จำกัด (มหาชน) หรือ TWPC ถ่ายภาพร่วมกันในงาน Food Ingredients Asia (Fi Asia) ซึ่งจัดขึ้นเพื่อตอบโจทย์ผู้ประกอบการธุรกิจขนาดเล็กและขนาดใหญ่ รวมถึงการให้คําปรึกษาสําหรับผู้ประกอบการรายย่อยที่ต้องการเพิ่มมูลค่าสินค้าและวัตถุดิบ เพื่อพัฒนาให้เป็นผลิตภัณฑ์ที่สามารถนำไปต่อยอดและสร้างโอกาสในการเพิ่มเม็ดเงินให้แก่ธุรกิจในอนาคต
โดยไทยวาได้นำผลิตภัณฑ์ กลุ่มแป้งมันสำปะหลังและแป้งมันสำปะหลังมูลค่าเพิ่ม ภายใต้ “แบรนด์ Rose Brand” กลุ่มวุ้นเส้นและเส้นก๋วยเตี๋ยวภายใต้ “แบรนด์ มังกรคู่” และกลุ่มสินค้าพลาสติกชีวภาพภายใต้ “ROSECO” เข้าร่วมออกบูธ ซึ่งในอนาคตไทยวาเชื่อว่ายอดขายทั่วโลกจะเติบโตเพิ่มขึ้นอย่างต่อเนื่อง โดยงานดังกล่าวจัดขึ้น ณ ศูนย์การประชุมแห่งชาติ สิริกิตติ์ ระหว่างวันที่ 5-7 ตุลาคมนี้